पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस संक्रमण की दूसरी लहर में संक्रमितों की संख्या लगातार बढ़ती जा रही हैं। मई के चार दिन में ही जिले में 119 कोरोना पॉजिटिव मरीज मिले। जबकि इलाज के दौरान इन चार दिनों में ही तीन संक्रमित मरीजों की मौत हो गई।
पिछले चार दिन से बढ़ रहे मरीजों का यह क्रम जारी रहा तो मई के 31 दिन में पॉजिटिव केस की संख्या 3 हजार से अधिक हो जाएगी। स्वास्थ्य विभाग के आंकड़ों पर नजर डाले तो पिछले चार दिनों से जिले में कोरोना पॉजिटिव एक्टिव मरीजों की संख्या लगातार 200 से अधिक बनी हुई है।
24 घंटे में कोरोना के 28 पॉजिटिव मरीज मिले। जबकि इलाज के दौरान 1 मरीज की मौत हो गई। इसके साथ ही जिले में एक्टिव मरीजों की संख्या 247 हो गई। इसमें से 42 मरीज जिला अस्पताल के आइसोलेशन व 201 पॉजिटिव होम आइसोलेशन में है।
जानकारी के मुताबिक 1 मई को 36, 2 मई को 29, 3 मई को 26 व 4 मई को 28 पॉजिटिव मरीज मिले। वहीं पिछले चार दिनों में क्रमश: 27, 33, 13 व 20 मरीज ठीक होने के बाद डिस्चार्ज हुए। जिले में अबतक पॉजिटिव केस 3760 आ चुके हैं। जबकि इलाज के बाद स्वस्थ होकर 3428 घर जा चुके हैं। वहीं अबतक 85 संक्रमित मरीजों की मौत इलाज के दौरान हो चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn